पाएं अपने शहर की ताज़ा ख़बरें और फ्री ई-पेपरडाउनलोड करें
मानसून की दस्तक से पहले आंधी-पानी के साथ आसमानी आफत के रूप में बिजली गिरनी शुरू हो गई है। सावधान रहिएगा, क्योंकि पिछले साल एक-एक दिन में 100-100 लोगों की जान गई थी। शनिवार को पलासी प्रखंड क्षेत्र अंतर्गत ब्रहकूम्बा पंचायत के भटनियां वार्ड संख्यां-14 में वज्रपात से एक व्यक्ति की मौत हो गई है, जबकि वज्रपात से ही एक महिला घायल हो गई है। ठनका की चपेट में 51 वर्षीय गयानंद यादव आ गए और घटनास्थल पर ही उनकी मौत हो गई।
मृतक के परिजनों ने बताया कि शनिवार सुबह गयानंद यादव भैंस लेकर खेत में गया था। भैंस को रस्सी से बांधकर वापस घर लौट रहा था। इसी दौरान ठनका के चपेट में आ गया, जिससे घटनास्थल पर ही उनकी मौत हो गई। लोगों ने बताया कि मृतक को एक लड़का तथा दो लड़कियां हैं। दोनों लड़कियों की शादी नहीं हुई है। इस अप्रत्याशित घटना से भटनियां गांव में कोहराम मचा हुआ है। मृतक की पत्नी व बेटियों का रो-रोकर बुरा हाल है। सूचना पर पहुंची पलासी पुलिस ने शव को कब्जे में लेकर पोस्टमार्टम के लिए अररिया भेज दिया है।
पुआल लाने गई महिला ठनका की चपेट में आई
पकरी पंचायत के बेलवारी वार्ड संख्यां-13 में आंधी-पानी के समय घर के पास ही पुआल लेने गई महिला बीबी नासरीन ठनका की चपेट में आ गई, जिससे वह बेहोश हो गई। परिजनों द्वारा इलाज कराया गया तो ठीक हो गई। वार्ड सदस्य मो आबिद ने बताया कि पीड़ित महिला धीरे-धीरे होश में आने लगी है तथा सुधार होने लगा है। दूसरी तरफ बेलवारी गांव में ही ठनका की चपेट में आने से एक भैंस की जान चली गई है। शुरुआती समय में ही वज्रपात से जान-माल का नुकसान हो रहा है, इसलिए सावधान रहिएगा। खासकर, गांव-खलिहान और खुले रास्तों में रहने वालों को ज्यादा सावधान रहने की जरूरत है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn